Дигитална земска телевизија во Македонија

**Дигиталната земска телевизија** во Македонија беше воведена во јуни 2013 година, со целосното исклучувањето на аналогниот сигнал. Процесот за премин кон целосно дигитално емитување на земската телевизија траеше четири години, започнувајќи во 2009 година со воведувањето на комерцијалната платформа „BoomTV“, како и пробното истовремено емитување на програмските сервиси на МРТ на дигитален мултиплекс.

Во 2023 година преку дигиталната земска мрежа на МРД и А1 Македонија се емитуваат шест програмски сервиси на МРТ, пет приватни национални телевизии и шест регионални телевизиски станици од кои четири во Д1 (Скопје), една во Д1 (Велес) и една во Д8.

## Историја
thumb|250п|Телевизиски спот од кампањата „Дигитализација. За подобра телевизија“ на Советот за радиодифузија
Во 2009 година операторот One, денес дел од А1 Македонија, ја лансираше платформата „BoomTV“ („A1 TV Lite“ од 2019), емитувајќи заклучени домашни и странски телевизиски програми преку три мултиплекси низ целата држава. Како дел од пакетите реформи за придружување на Европската Унија, дигиталната телевизија беше целосно воведена со гасење на аналогниот телевизиски сигнал на 1 јуни 2013 низ сите радиодифузни региони во државата.

## Еднофреквентни региони
Територијата на Македонија е поделена на осум еднофреквентни региони за кои се доделени по осум DVB-T мрежи (мултиплекси). MUX 1, 2 и 3 се доделени на А1 Македонија на кои емитува заклучени програми за своите претплатници. MUX 4 и 5 се доделени на Македонската радиодифузија за емитување на програмските сервиси на Македонската радио-телевизија. MUX 6, 7 и 8 се предвидени за емитување на програмите на приватните телевизиски станици. На државно ниво на MUX 6 се емитуваат програмите на петте национални телевизии, а регионалните телевизии во секој еднофреквентен регион, освен Д1 (Скопје), се емитуваат на MUX 7. MUX 8 не е доделен.

### Дополнителни мултиплекси
Во сите радиодифузни региони постиои можност за доделување на осми мултиплекс, кој би бил наменет за пренос на програми на комерцијални телевизиски станици. Во одредени региони потенцијалниот број на мултиплекси е 10. Следната табела ги содржи сите потенцијални фреквенции кои се распределени на осумте радиодифузните региони, вкучувајќи го и подрегионот Д9 - Град Скопје (подрегион на Д1 - Црн Врв Скопје). На табелата не се прикажани фреквенциите кои се распределени, но припаѓаат на електромагнетниот спектар предвиден за LTE безжични широкопојасни телекомуникации (790-862&nbsp;MHz, односно девет канали во UHF појасот).

## Јавно достапни мултиплекси
### Национално ниво

### Регионално ниво
#### Д1 - Црн Врв (Скопје)

#### Д1 - Црн Врв (Велес)

#### Д8 - Попова Шапка

## A1 TV Lite
thumb|200п|Уред за прием и дешифрирање на сигналите на А1 Македонија
A1 TV Lite е платформа на А1 Македонија за дигитална телевизија која ги користи првите три мултиплекси за емитување на шифриран сигнал со програми до крајните корисници. Воведена е во 2009 година под името *BoomTV*.

## Поврзано
* Телевизија во Македонија
* Радио во Македонија
* Дигитална аудио радиодифузија во Македонија

## Наводи

## Надворешни врски
ЈП „Национална радиодифузија“

Категорија:Телевизија во Македонија